# data[].attributes.headline
גרעין המרל"צ

# data[].attributes.subject
גרעין המרל"צ

# data[].attributes.body
גרעין המרל"צ מורכב משתי קומונות השוכנות בחוות הצופים ברמת יוחנן ובעיר רמת גן. חברי הגרעין אמונים על הטמעת המיומנויות הצופיות בקרב כל חניכי התנועה.
זאת על ידי בניית תכנית הטמעה שנתית להנהגות נבחרות, איתן החברים עובדים במהלך כל השנה. בנוסף הש"ש מדריכים פרויקטים תנועתיים בכל הארץ בנושאים מתחלפים בהתאם לצורך שעולה מהשטח ותחומי עניין של חברי הגרעין, וכן
פעילים בקהילה במסגרות התנדבות שונות באזור מגוריהם.
חברי הגרעין עוברים הכשרה בתחומי הצופיות השונים - עמלנות וחבל, שדאות וטבע, התמצאות, מחנאות, עזרה ראשונה.
הגרעין מקיים מסגרת של שיתוף רעיוני ומשימתי, תוך התמקדות בלימוד מיומנויות ופעילות צופית מעשית המעודדות את הקבוצה להתמודד באופן בלתי אמצעי עםאתגרים תוך למידה בהתנסות.

# data[].attributes.body
גרעין הדגל של התנועה והגרעין הגדול ביותר בה- פועל להפצת ערכי החינוך הצופי ברחבי ישראל, באזורי פריפריה חברתית, תוך דגש על פיתוח מנהיגות מקומית, לקיחת אחריות חברתית וקידום נושאים שעל סדר היום הציבורי.
הש"שים פועלים לחיזוק הקשר בין שבטי צופים לקהילות בהן הם פועלים, באמצעות קידום ופיתוח שבטים בפריפריה, פיתוח מנהיגות מקומית,  הקמה והפעלה של קבוצות צופיות בקהילות ובשכונות השונות, והקמת שבטי צופים חדשים ביישובים. בנוסף, הם פעילים במסגרות חינוכיות פורמאליות ובלתי פורמאליות בקהילה- מועדוניות רווחה, מרכזי נוער, פרויקטים לנוער בסיכון- ודרכן יוצרים מפגשים חינוכיים משמעותיים.
חברי הגרעין פרוסים בכ-45 יישובים ושכונות ברחבי הארץ, ומתנסים בחיי קבוצה, שותפות ועצמאות אישית וקבוצתית.
קומונות משתלבות בגרעין רעים- בתוך גרעין רעים, וכחלק בלתי נפרד ממנו, קיימות קומונות משתלבות. במסגרת מסלול זה, משתלבים/ות בקומונה ש"ש עם צרכים מיוחדים שפועליו יחד במשימת השבט, בתי הספר, מסגרות בקהילה ובחיי הקומונה המשותפים. זהו מסלול שנת שירות ייחודי, שבבסיסו עומד הרעיון הערכי- "צופים לכל". שנת השירות עבור ש"ש עם צרכים מיוחדים הנה הדרגתית ומותאמת לש"ש המשתלב ולקומונה לפי צרכיהם.

הצופים הם כלי, לא ערך!

# data[].attributes.body
מטרתו של הגרעין להתאים את הכלי הצופי באופן מעשי וערכי במסגרות של אנשים בעלי צרכים מיוחדים במגוון גילאים, ובכך לאפשר להם לחוות חוויה צופית, לחזק את תחושת שייכות לקבוצה, לתנועת הנוער ולחברה הישראלית.

הגרעין פועל בשיתוף פעולה עם עמותת אקים ועמותת כיוונים:

עמותת אקים מפעילה מערכי דיור בכל הארץ לילדים, נוער ומבוגרים בעלי נכות שכלית התפתחותית שבשל מצב המשפחה או קושי להתמודדות עברו לגור בדיור. הש"ש בקומונת אקים גרים בבת ים, ופועלים במסגרות: בית הילדים, שווים על מדים ומרכז
יום טיפולי-שיקומי.

עמותת כיוונים, פועלת להעצמה אישית והכשרה מקצועית עבור צעירים בעלי נכויות פיזיות ו/או חושיות תוך שילוב בקהילה והעלאת המודעות של אנשים עם מוגבלות. הש"ש בקומונת כיוונים גרים בחיפה ופועלים במועדונית לנוער חרש וכבד שמיעה, בדירות
האימון, בתי ספר, מכינת כנפיים צעירים שמכשירה לחיים עצמאיים ומלווה את הצעירים בכל תחומי החיים ברכישת כלים על מנת להשתלב בחברה באופן עצמאי ועוד.

# data[].attributes.body
גרעין במדבר שם לעצמו למטרה להוות מודל לקיום משותף ועשייה משותפת של יהודים וערבים במרחב האזרחי.
ייחודו של הגרעין הינו בשיתוף הפעולה של תנועת הצופים עם 'אג'יק - מכון הנגב' המתבטא בעשייה החינוכית המשותפת של הש"ש היהודים מתנועת הצופים יחד עם המתנדבים הערבים במסגרות חינוכיות שונות -
הן בחברה הבדואית בנגב, הן בחברה הערבית בערים רמלה, לוד ותל אביב יפו והן בחברה היהודית.
לגרעין יש שתי קומונות הנמצאות בבאר שבע, וקומונה אחת בכל אחת מהערים: לוד, רמלה ויפו.
בשעות אחר הצהריים מתנדבים הש"ש במסגרות חינוכיות שונות ברחבי העיר ופועלים עם אוכלוסיות מגוונות ורבות.

לחצו לסרטון-  https://www.youtube.com/watch?v=gfBLBXpSCnk&feature=youtu.be

# data[].attributes.body
מסלול הנח"ל הוא נתיב ההגשמה הותיק ביותר בתנועת הצופים, מאז הקמתו ב-1942 זהו מסלול המשלב בין שירות אזרחי ושירות צבאי, ופועל לאור 6 עקרונות: אוטונומיה, חיי קבוצה, אקטיביזם חברתי, הטלת ספק מתוך ידע, קהילתיות ומשימה לאומית -קידום שוויון הזדמנויות בחינוך וקידום הפריפריה הגיאו-חברתית במדינת ישראל.
גרעיני הנח"ל של תנועת הצופים מבוססים על בוגרי שמינית המעוניינים לצאת ביחד
כקבוצה לשנת השירות ולהתגייס יחד בתום שנה זו, מתוך החלטה להמשיך את העשייה
החינוכית-חברתית במסגרת קבוצתית חווייתית שיתופית במסגרת מסלול הנח"ל. פרק
ההכשרה  מהווה חלק ראשון במסלול הנח"ל, במסגרתו רוכש הגרעין כלים
לשינוי חברתי הלכה למעשה.
חברי/ות הגרעין פועלים לשינוי פני החברה ומהווים לכל אורך המסלול קבוצה חברתית ומשימתית ערכית, המייצרת בעבור עצמה את הסביבה הרצויה והנכונה לחיים בוגרים, תוך קיום למידה מעמיקה על החברה הישראלית וצבירת נסיון באקטיביזם חברתי הלכה למעשה.
חברי/ות הגרעין עוברים/ות תקופת זמן משמעותית ביחד, במהלכה הם פועלים במשותף
במשימות חינוכיות וקהילתיות משותפות בשנת השירות, בשירות הצבאי ובפרק המשימה.
חברי/ות המסלול משרתים בתפקידים יעודיים בצבא המוגדרים כתפקידי צו השעה, כלומר תפקידי לחימה, פיקוד וחינוך. דוגמת גדוד 50 ,ברדלס, מ"כ טירונים, מש"ק הו"ד
ומדריכות נוער במערך הגדנ"ע.

לחצו לסרטון- https://www.youtube.com/watch?v=J2RKvi3Y1H0&feature=youtu.be

# data[].attributes.body
גרעין עתיד מורכב מחניכי/ות תנועת הצופים שבחרו לשלב שירות התנדבותי משמעותי במסגרות נוער בסיכון בבת ים יחד עם חיים משותפים ויצירת קשר אישי עם בוגרי/ות תיכון יהודים מארה"ב ובריטניה שבאו לארץ לשנת שירות ולמידה.
הגרעין מתמקד בנושאים כגון זהות יהודית/ציונית, קשר ישראל-תפוצות, הסברה,
חיבור בין תרבותי ועוד, כל זאת תוך כדי עבודה התנדבותית משמעותית ושימוש בחיבור החברתי על מנת לקרב את הנוער היהודי מחו"ל למדינת ישראל, והכל תחת ערכי תנועת הצופים.
מדובר בפרויקט של שותפות עתיד. זוהי שותפות של 3 תנועות אחיות - ציוניות ופלורליסטיות: תנועת הצופים בישראל, תנועת יהודה הצעיר מארה"ב ותנועת Zionist of Federation FZY , Youth מבריטניה. במהלך השנה חיים הש"ש עם שותפים חו"לניקים בני גילם אשר באים לישראל לתקופה של תשעה חודשים.
הש"ש חיים בבניין קומונה בדרום תל אביב ומתנדבים בבת ים במסגרות חינוכיות פורמאליות ובלתי פורמאליות ומהווים חלק נכבד ממערך המתנדבים שבעיר.
מעבר למערך ההתנדבות בבת ים והקשר עם השותפים מחו"ל, הש"ש מהווים כח עזר חינוכי לתנועה במשימות הקשורות במשלחות לחו"ל, וקשרי החוץ של
התנועה.

# data[].attributes.headline
גרעין פנמיות

# data[].attributes.subject
גרעין פנמיות

# data[].attributes.body
מטרתו של הגרעין היא להתאים את הכלי הצופי באופן מעשי וערכי למסגרת הפנימייה ובכך לאפשר לילדים/ות ובני/ות הנוער לחוות חוויה צופית, לחזק את תחושת שייכות לקבוצה, לתנועת הנוער ולחברה הישראלית.
הקשרים הבלתי פורמאליים שנוצרים בין הש"ש, חניכי/ות הפנימייה והצוות מאפשרים קרקע פורייה לפעילות חינוכית, צופית וערכית. בתוך כך, הש"ש אמורים להוות
מודל חיובי נורמטיבי של בני/ות נוער. הש"ש יחשפו את חניכי/ות
הפנימיות לתהליך ההגשמה בתנועת הצופים ויעודדו אותם/ן ליציאה למסלול מתאים עבורם.
הגרעין מונה כ- 9 קומונות.
הגרעין פועל ב- 2 מסלולים:
מסלול חסות הנוער- גיל-עם, צופיה, בית הנער ונווה חורש.
מסלול כפרי נוער- נחלת יהודה, יוענה ז'בוטינסקי, הדסה נעורים, מבואות ים, גן ונוף.